Fudbalska reprezentacija Benina

**Fudbalska ili nogometna reprezentacija Benina** predstavlja Benin na međunarodnim nogometnim natjecanjima. Reperzentacija se nalazi pod ingerencijom Beninskog nogometnog saveza (*Fédération Béninoise de Football*, FEBEFOOT/FBF), koji je član CAF-a i FIFA-e. Beninska reprezentacija, kojoj je nadimak *Les Écureuils* (sh. *Vjeverice*), aktualni naziv nosi od 1975. godine, kada je ime države promijenjeno u Benin; dotad je nastupala kao **fudbalska ili nogometna reprezentacija Dahomeja**. Savez je osnovan 1962. godine te se iste godine odmah pridružio CAF-u i FIFA-i; beninski savez danas djeluje u sklopu Zapadnoafričke nogometne unije (WAFU), dok je prema CAF-u raspoređen u zonu 3, odnosno zonu Zapad B.

Tadašnji Dahomej je svoju prvu utakmicu odigrao još 1959. godine, međutim u tom periodu nikada nisu ostvarili značajan međunarodni plasman. Nikada nisu bili na Svjetskom prvenstvu, kao ni na Olimpijskim igrama, dok su na Afričkom kupu nacija nastupili tek četiri puta; najbolji plasman im je 8. mjesto iz 2019. godine, kada su senzacionalno uspjeli doći do četvrtfinala, gdje ih je izbacio Senegal. Jedini značajniji uspjeh na nekom međunarodnom turniru bilo im je četvrto mjesto na regionalnom WAFU Kupu nacija, osvojeno 2013. i 2017. godine.

## Historija

Tadašnji Dahomej, koji je još uvijek bio pod francuskom upravom, odigrao je svoju prvu međunarodnu utakmicu 8. studenog 1959. godine na domaćem terenu protiv Nigerije, koja je pobijedila 1:0. Dvadeset dana kasnije, u Nigeriji je održana uzvratna utakmica u kojoj su domaćini porazili Dahomej s 10:1; to je istovremeno i rekordna najveća pobjeda nigerijske te rekordni najveći poraz dahomejske, odnosno beninske reprezentacije. Sam savez formalno je osnovan 1962. godine, kada se i pridružio FIFA-i, a nešto kasnije postao je i član CAF-a.

Ni tadašnji Dahomej, a ni Benin (od 1975. godine), nisu ostvarili nikakav značajniji rezultat sve do 2004. godine, kada se beninska reprezentacija prvi put kvalificirala na Afrički kup nacija, te godine održan u Tunisu. Benin je izgubio sve tri utakmice u grupi i postigao tek jedan gol, kojim se Moussa Latoundji upisao kao prvi strijelac svoje reprezentacije na Kupu nacija. Identična situacija dogodila se i četiri godine kasnije, na Kupu nacija u Gani, gdje je jedini strijelac za Benin bio Razak Omotoyossi.

Početkom 2010. godine, beninski savez i cjelokupni nogomet su upali u veliku krizu zbog internih sukoba u savezu. Tadašnji predsjednik saveza, Anjorin Moucharaf, uhapšen je zbog financijskih malverzacija, a u njegovu su obranu stali njegovi kolege Augustin Ahouanvoèbla i Adam Chabi Wahab; njih su dvojica tvrdili kako predsjednik saveza uopće nije ovlašten potpisivati sporne financijske transakcije, zbog čega je hapšenje predsjednika bilo neosnovano i nepravedno. Ova kriza dovela je do suspenzije beninskog nogometnog prvenstva. U jeku krize, reprezentacija je odigrala relativno uspješne kvalifikacije za FIFA Svjetsko prvenstvo 2010. godine na kojima je, iako nije izborila glavni turnir, osigural nastup na Kupu nacija 2010. godine u Angoli. Iako su i tada ispali odmah u grupnoj fazi, uspjeli su remizirati protiv Mozambika i tako osvojiti svoj prvi bod u historiji Kupa nacija.

Sama kriza razriješena je 2012. godine, kada je Vrhovni sud Benina poništio odluke nižih sudova i oslobodio Moucharafa svih optužbi; Moucharafov mandat isticao je u kolovozu 2013. godine, a odluka suda je konačno razriješila sukob i omogućila normalno funkcioniranje saveza nakon dvije godine pravnih borbi. U listopadu naredne godine, Beninski nogometni savez dobio je novo sjedište, a Moucharafa je na mjestu predsjednika zamijenio Valère Glèlè. Nova kriza zadesila je savez tokom 2016. godine, kada je FIFA suspendirala Benin zbog uplitanja lokalnih sudova u izbore u savezu; to kršenje FIFA-inih pravila dovelo je do toga da je Benin morao predati kvalifikacijsku utakmicu za Afrički kup nacija 2017. godine, međutim suspenzija je skinuta relativno brzo i Benin je nastavio igrati svoje međunarodne utakmice.

Na Kupu nacija 2019. godine, Benin je u prvoj utakmici osvojio bod protiv Gane. Po jedan bod osvojili si u u narednim utakmicama protiv Gvineje Bisao i Kameruna te su tako prvi put u historiji završili grupnu fazu bez poraza; uz to, ta su im tri boda bila dovoljna da se kao treća najbolja trećeplasirana reprezentacija kvalificiraju za osminu finala prvi put u svojoj historiji. U osmini finala igrali su protiv Maroka, kog su senzacionalno prošli nakon izvođenja jedanaesteraca (4:1); u toj je utakmici Maroko u 96. minuti imao jedanaesterac za pobjedu, kog je promašio, a Benin je igrao s igračem manje. U povijesnom, četvrtfinalnom ogledu igrali su sa Senegalom, koji je na kraju slavio 1:0. Ipak, Benin je na tom turniru osvojio osmo mjesto, što im je bio najbolji plasman na Kupu nacija. Uz to, osvojili su čak četiri boda na turniru, što je također bio nacionalni rekord, iako još uvijek nisu bili ostvarili prvu, historijsku pobjedu; sve bodove osvojili su u remijima.

## Aktualni kadar

## Uspjeh na međunarodnim natjecanjima

### [[FIFA Svjetsko prvenstvo]]

### [[Afrički kup nacija]]

### Ostala natjecanja

#### Zapadnoafrički kup nacija

#### WAFU Kup nacija

## Statistike

### Igrači s najviše nastupa

### Najbolji strijelci

## Izbornici
Ažurirano: *[[28. lipnja]] [[2019.]]*

:*Izbornici u italiku bili su vršitelji dužnosti.*

## Reference

 
## Vanjske veze

*Football au Bénin
*Le miroir du football béninois!